1994R3298 — SL — 26.09.2000 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

▼M1

UREDBA KOMISIJE (ES) št. 3298/94

z dne 21. decembra 1994

o določitvi postopkovnih podrobnosti glede sistema pravic tranzitnega prevoza (ekotočk) za težka tovorna vozila v tranzitu čez Avstrijo

▼B







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Akta o pristopu Norveške, Avstrije, Finske in Švedske ter zlasti člena 11(6) in Priloge 4 k Protokolu št. 9 Akta, ker zgoraj navedeni protokol predvideva poseben režim za tranzit težkih tovornih vozil čez avstrijsko ozemlje na podlagi sistema pravic tranzitnega prevoza (ekotočk); ker ta režim od dneva pristopa nadomesti sistem razdeljevanja ekotočk, ki je bil vzpostavljen z Uredbo Sveta (EGS) št. 3637/92 z dne 27. novembra 1992 ( 1 ); ker mora Komisija sprejeti podrobne izvedbene ukrepe v zvezi s postopki, ki se nanašajo na sistem ekotočk in razdeljevanje ekotočk; ker naj bi po drugem pododstavku člena 11(6) Protokola št. 9 taki ukrepi zagotavljali, da se dejanski položaj sedanjih držav članic, ki izhaja iz uporabe Uredbe Sveta (EGS) št. 3637/92 in upravnega dogovora, podpisanega 23. decembra 1992 ( 2 ), ki določa datum začetka veljavnosti in postopke za uvedbo sistema ekotočk iz Sporazuma o tranzitu, ohrani; ker mora Komisija sprejeti podrobne ukrepe v zvezi z nerešenimi tehničnimi vprašanji glede sistema ekotočk, kakor je predvideno v Skupni deklaraciji št. 18; ker je treba prilagoditi Prilogo 4 k Protokolu št. 9, da bi upoštevala tranzitne prevoze težkih tovornih vozil, registriranih na Finskem in Švedskem na podlagi okvirnih vrednosti za ti državi, izračunanih na podlagi števila tranzitnih prevozov v letu 1991 in standardnih vrednosti emisij NOx v višini 15,8 grama NOx/kw; ker so ukrepi, predvideno s to uredbo, v skladu z mnenjem odbora, ustanovljenega s členom 16 Protokola št. 9, SPREJELA NASLEDNJO UREDBO:







I.

Upravne določbe

▼M1

Člen 1

1. Voznik težkega tovornega vozila na ozemlju Avstrije ima v vozilu naslednje dokumente in jih predloži na zahtevo nadzornih organov:

(a) pravilno izpolnjen standardni obrazec ali avstrijsko potrdilo o plačilu ekotočk za zadevni prevoz po vzorcu iz Priloge A, v nadaljnjem besedilu „ekokarta“; ali

(b) v motorno vozilo vgrajeno elektronsko napravo, ki omogoča samodejno obremenitev ekotočk, v nadaljnjem besedilu „ekotablica“; ali

(c) ustrezno dokumentacijo, kakor je opredeljeno v členu 13, ki izkazuje, da se opravlja tranzitni prevoz po Prilogi C, ki je oproščen ekotočk; ali

(d) ustrezno dokumentacijo, ki izkazuje, da ne gre za tranzitni prevoz, in kadar je vozilo opremljeno z ekotablico, da je ekotablica nastavljena v ta namen.

Pristojni avstrijski organi izdajo ekokarto proti plačilu stroškov izdelave ter razdeljevanja ekotočk in ekokart, na ustreznih krajih pa namestijo potrebno infrastrukturo za branje ekotablic.

▼M2

1a. Tranzitne vožnje v okoliščinah, navedenih v Prilogi C, ali v okviru ECMT dovolilnic, veljavnih na avstrijskem ozemlju, so izvzete iz sistema ekotočk.

▼M1

2. Ekotablice so izdelane, programirane in nameščene v skladu s splošnimi tehničnimi specifikacijami iz Priloge F. Pristojni organi v vsaki državi članici so pooblaščeni za odobritev, programiranje in namestitev ekotablic.

Ekotablica se programira tako, da vsebuje informacije o državi registracije in vrednost NOx motornega vozila, kakršna je navedena v dokumentu o skladnosti izdelave (COP), opredeljenem v odstavku 4.

3. Ekotablica se pritrdi na vetrobransko steklo motornega vozila. Namesti se v skladu s Prilogo G. Ekotablica je neprenosljiva.

4. Voznik težkega tovornega vozila, registriranega 1. oktobra 1990 in po tem datumu, ima kot dokaz o emisijah NOx tega vozila v vozilu tudi dokument COP, skladen z vzorcem iz Priloge B, in ga predloži na zahtevo. Pri težkih tovornih vozilih, ki so prvič registrirana pred1. oktobrom 1990, pri tistih, katerih voznik ne predloži dokumenta, se šteje, da vrednost COP znaša 15,8 g/kWh.

5. Države članice uradno pisno obvestijo Komisijo o nacionalnih organih, pooblaščenih za izdajo dokumentov in ekotablic iz odstavkov 1 do 4.

Člen 2

▼M2

1. Če vozilo ne uporablja elektronske ekotablice, se na ekokarto nalepi zahtevano število ekotočk, ki se prečrtajo. Ekokarte se prečrtajo na enega od naslednjih načinov:

(a) z žigosanjem ekokarte v napravi za žigosanje ekokart;

(b) ekokarto žigosajo avstrijski organi mejne kontrole ob vstopu v Avstrijo;

(c) ekokarto žigosajo in datirajo nacionalni organi prevoznika blaga pred vstopom na avstrijsko ozemlje;

(d) ekokarto žigosa organ, kjer se opravi začetna nastavitev elektronskih ekotablic.

Avstrijski mejni prehodi, opremljeni z napravami za žigosanje ekokart, so navedeni v Prilogi H.

Avstrijski organi zbirajo za statistiko stran 1 izpolnjene ekokarte ali pa jim jo naknadno vrnejo pristojni organi v treh mesecih po končani vožnji. Tako zbrani statistični podatki pomagajo Komisiji pri izdelavi predlogov za razdelitev rezerve ekotočk.

▼M1

2. Če vozilo, opremljeno z ekotablico, po njeni potrditvi opravlja tranzitni prevoz, za katerega se zahtevajo ekotočke, se število ekotočk, ki je v skladu s podatki o emisiji NOx, shranjenimi v ekotablici vozila, odšteje od skupnega števila ekotočk, dodeljenih državi članici, v kateri je vozilo registrirano. To se naredi s pomočjo infrastrukture, ki jo priskrbijo in upravljajo avstrijski organi.

Pri vozilih, ki so opremljena z ekotablicami in opravljajo dvostranska potovanja, je treba ekotablico nastaviti tako, da izkazuje, da pred vstopom na avstrijsko ozemlje ni bil opravljen tranzitni prevoz.

3. Kadar se uporablja ekokarta in se med tranzitnim prevozom zamenja vlečna enota, potrdilo o plačilu, izdano ob vstopu, ostane v veljavi in se ohrani. Kadar vrednost COP nove vlečne enote presega vrednost, navedeno na obrazcu, se dodatne ekotočke, prilepljene na novo kartico, prečrtajo ob izstopu iz države.

4. Za prevoze, za katere se zahtevajo ekotočke, ekokarta ali ekotablica nadomesti vse avstrijske obrazce, ki so se doslej uporabljali za prevozno statistiko.

5. Pristojni organi držav članic redno uradno obveščajo Komisijo o številu točk, porabljenih na ekokartah. Izvirniki ali izvodi obrazcev s prečrtanimi ekotočkami se po potrebi predložijo posameznim nacionalnim organom ali Komisiji.

Če je vozilo opremljeno z ekotablico, avstrijski organi predložijo imenovanemu organu v državi članici, v kateri je vozilo registrirano, potrebne informacije v 48 urah, odkar je bil opravljen tranzitni prevoz. Te informacije predložijo tudi Komisiji.

6. Odstavki 1 do 5 veljajo brez poseganja v člen 14a.

▼B

Člen 3

1. Do 31. decembra 1996 se avstrijsko potrdilo o plačilu ekotočk za Italijo ali Nemčijo prizna kot nadomestilo dovolilnic, ki so se prej uporabljale v Avstriji, Nemčiji in Italiji. V Italiji to potrdilo o plačilu nadomesti bilateralno polovično dovolilnico za prevoz v eno smer, v Nemčiji pa bilateralno dovolilnico za povratni prevoz.

Za težka tovorna vozila, registrirana v Avstriji, ki zapuščajo Italijo, pravilno izpolnjen izvod obrazca iz člena 1(1) z zahtevanim številom ekotočk za Italijo nadomesti predvideno dovolilnico.

2. Neprekinjeni prevozi, ki vključujejo enkratno prečkanje avstrijske meje z vlakom ne glede na to, ali gre za običajni železniški ali kombinirani prevoz, in prečkanje meje po cesti pred prečkanjem po železnici ali po njem, ne veljajo kot tranzit blaga po cesti prek Avstrije v smislu člena 1(e) Protokola št. 9, temveč kot dvostranska potovanja v smislu člena 1(g) Protokola.

3. ►M1 Brez poseganja v odstavek 2 se neprekinjeni tranzitni prevozi čez Avstrijo z uporabo naslednjih železniških terminalov štejejo za dvostranska potovanja: ◄

Brnca/Beljak-jug, Sillian, Innsbruck/Hall, Brennersee, Gradec.

▼M1

Člen 4

Ekotočke veljajo med 1. januarjem leta, za katerega so dodeljene, in 31. januarjem naslednjega leta.

▼B

Člen 5

1. Kršitve Protokola št. 9 ali te uredbe voznika težkega tovornega vozila ali podjetja se preganjajo v skladu z veljavno nacionalno zakonodajo. ►M1 Za ponovljene kršitve te uredbe se uporabljata člen 8(3) in člen 11 Uredbe Sveta (EGS) št. 881/92 ( 3 ). ◄

▼M1

2. Komisija in pristojni organi držav članic, vsak v mejah svoje pristojnosti, drug drugemu zagotavljajo upravno pomoč pri preiskavah in pregonu kršitev Protokola 9 ali te uredbe, zlasti z zagotavljanjem, da se ekokarte in ekotablice pravilno uporabljajo in se z njimi pravilno ravna.

3. Država članica lahko opravi kontrole po lastni presoji na drugi točki, ki ni na meji, ob upoštevanju načela nediskriminacije.

▼M1

4. Avstrijski nadzorni organi lahko ob upoštevanju načela sorazmernosti sprejmejo ustrezne ukrepe, če je vozilo opremljeno z ekotablico in se zgodi vsaj eno od naslednjega:

(a) vozilo ali upravljavec vozila je ponavljajoče zagrešil kršitve;

(b) v kvoti, dodeljeni državi registracije vozila, ni ostalo dovolj ekotočk;

(c) ekotablico je priredila ali spremenila oseba, ki ni pooblaščena po členu 1(2);

(d) država članica ni dodelila dovolj točk za tranzitni prevoz vozila;

(e) vozilo nima ustrezne dokumentacije v skladu s točkama (c) ali (d) člena 1(1), ki utemeljujeta, zakaj je bila ekotablica nameščena za izkazovanje, da vozilo na avstrijskem ozemlju ne opravlja tranzitnega prevoza;

(f) kadar ekotablica iz Priloge F ni naložena z zadostnim številom ekotočk za tranzitni prevoz.

5. Avstrijski nadzorni organi lahko ob upoštevanju načela sorazmernosti sprejmejo ustrezne ukrepe, če vozilo nima pritrjene ekotablice in se zgodi vsaj eno od naslednjega:

(a) nadzornemu organu ni predložena ekokarta v skladu z določbami te uredbe;

(b) predložena je ekokarta, ki je nepopolna ali nepravilna ali ekotočke niso pravilno nalepljene;

(c) vozilo nima ustrezne dokumentacije, ki bi utemeljevala, da ne potrebuje ekotočk;

▼M2

(d) ekokarta ni bila prečrtana po postopku iz člena 2(1).

▼B







II.

Razdeljevanje ekotočk

Člen 6

1. Med države članice se po lestvici razdeljevanja iz Priloge D razdeli 99,66 % vseh ekotočk, ki so na voljo.

▼M1

2. Natisnjene ekotočke, ki so namenjene za lepljenje na ekokarte, se dodelijo državam članicam vsako leto v dveh delih, prvi del pred 1. oktobrom predhodnega leta in drugi del pred 1. marcem zadevnega leta.

▼M3

V okoliščinah iz člena 11(2)(c) Protokola št. 9 se število ekotočk zmanjša. Zmanjšanje se izračuna po metodi iz točke 3 Priloge 5 k Protokolu št. 9. Tako izračunano zmanjšanje ekotočk se razporedi na več let.

▼M2

3. Elektronske ekotočke so vsako leto na voljo državam članicam v treh enakih delih: prvi del pred 1. novembrom predhodnega leta, drugi del pred 1. marcem in tretji del pred 1. julijem.

▼M1

Člen 7

1. Pristojni organi držav članic razdelijo svoje razpoložljive ekotočke zainteresiranim prevoznikom s sedežem na svojem ozemlju.

2. Pristojni organi držav članic sporočijo in vrnejo Komisiji vsako leto najpozneje do 15. oktobra vse ekotočke, ki na podlagi razpoložljivih podatkov in ocen prometa za zadnje mesece leta najverjetneje ne bodo porabljene pred koncem leta.

▼M3

3. Vsako leto Komisija zapiše število ekotočk, dodeljeno vsaki državi članici, ki so 1. februarja veljale za uporabo v prejšnjem letu in ostajajo neporabljene, niso pa bile vrnjene Komisiji po odstavku 2. Če je neporabljena količina višja od 2 % državi članici dodeljenega števila ekotočk, Komisija odšteje enakovredno količino ekotočk od državi članici dodeljenega števila točk za tekoče leto. Ta količina ekotočk se doda rezervi EU za tekoče leto.

▼B

Člen 8

1. Ekotočke, ki po členu 6 niso razdeljene med države članice, pa tudi tiste, ki so bile vrnjene Komisiji po členu 7, tvorijo rezervo Skupnosti.

▼M1

2. Ekotočke iz rezerve Skupnosti Komisija dodeli državam članicam po postopku iz člena 16 Protokola št. 9 vsaj en mesec pred koncem leta.

Ponovna dodelitev se ponderira v skladu z naslednjimi merili, kakor so podrobno opisana v Prilogi E:

— poseben položaj Grčije in Italije,

— vpliv nemške združitve,

— pospeševanje alternativnih načinov prevoza čez Avstrijo, zlasti „Rollende Landstraße“,

— število ekotočk, dodeljeno državam članicam, ki so jih te dejansko porabile,

— povprečne vrednosti emisij NOx, vozila držav članic, ki opravljajo tranzitni prevoz,

— nepredvideni dogodki.

▼B







III.

Prilagoditev števila ekotočk

Člen 9

Priloga 4 k Protokolu št. 9 ►M1 ————— ◄ se prilagodi:







Leto Odstotek ekotočk Ekotočke za EU-15 1991 osnova leto 100 % 23 556 220 1995 71,7 % 16 889 810 1996 65,0 % 15 311 543 1997 59,1 % 13 921 726 1998 54,8 % 12 908 809 1999 51,9 % 12 225 678 2000 49,8 % 11 730 998 2001 48,5 % 11 424 767 2002 44,8 % 10 533 187 2003 40,0 % 9 422 488







IV.

Tehnična vprašanja v zvezi s sistemom ekotočk

Člen 10

►M1 Za namene ◄ točke 11(2)(b) in Priloge 5(1) k Protokolu št. 9 se uporablja za vozila, registrirana pred 1. oktobrom 1990, katerih motor je bil od tega datuma nadomeščen, vrednost COP novega motorja. V tem primeru potrdilo, ki ga izda pristojni organ, navaja nadomestilo motorja in podrobnosti o novi vrednosti COP za emisije NOx.

Člen 11

Ko se vlečna enota, registrirana v državi članici, ki ni Avstrija, pri tranzitnem prevozu čez Avstrijo v Italijo nadomesti z vlečno enoto, registrirano v Avstriji, je do 31. decembra 1996 poleg potrdila o plačilu prevoza s prvo vlečno enoto potrebna tudi dovolilnica za bilateralni promet med Avstrijo in Italijo.

Člen 12

Tranzitni prevoz se oprosti plačila ekotočk, če so izpolnjeni naslednji trije pogoji:

(i) edini namen prevoza je dostava popolnoma novega vozila ali kombinacije vozil od proizvajalcev do namembnega kraja v drugi državi;

(ii) s prevozom se ne prevaža blago;

(iii) vozila ali kombinacija vozil imajo ustrezne mednarodne dokumente o registraciji in izvozne tablice.

Člen 13

Tranzitni prevoz je oproščen plačila ekotočk, če gre za prazno vožnjo, ki je oproščena ekotočk, kakor je navedeno v Prilogi C, in je v vozilu ustrezna dokumentacija, ki to dokazuje. Ta ustrezna dokumentacije je:

— tovorni list ali

— izpolnjena ekokarta, na katero niso bile prilepljene ekotočke, ali

— izpolnjena ekokarta z ekotočkami, ki so naknadno obnovljene.

▼M2

Člen 14

Vožnja šteje za oproščeno plačila ekotočk, če vozilo svoj celoten tovor odloži ali naloži v Avstriji in ima ustrezno dokumentacijo, ki to dokazuje, ne glede na progo, po kateri vozilo vstopi v Avstrijo ali izstopi iz nje.

▼M1

Člen 14a

V prehodnem obdobju, ki se izteče 31. decembra 1997, se za vodenje tranzitnega prometa dovoli uporaba ekokart ali ekotablic.

Od 1. januarja 1998 Komisija vsaki državi članici dovoli letno uporabo ekokart do največ 0,6 % skupnega števila ekotočk za države članice, kakor je določeno v členu 9. Države članice obvestijo Komisijo o številu ekotočk, ki jih želijo porabiti na ekokartah prihodnje leto, najpozneje do 1. avgusta vsako leto. Komisija dodeli te ekotočke v enkratnem delu pred 1. decembrom. Ekokarte se dodelijo v skladu z drugim pododstavkom člena 1(1).

▼M3

Člen 14b

Komisija spremlja ukrepe, ki jih Avstrija in druge države članice izvajajo za izboljšanje ravni storitev v kombiniranem prevozu čez Alpe. Komisija izdela prvo poročilo v letu 2001.

▼B







V.

Končne določbe

Člen 15

Ta uredba začne veljati 1. januarja 1995 pod pogojem, da začne veljati Akt o pristopu Norveške, Avstrije, Finske in Švedske.

Ta uredba je v celoti zavezujoča in se neposredno uporablja v vseh državah članicah.









ANEXO A —BILAG A —ANHANG A —ΠΑΡΑΡΤΗΜΑ Α —ANNEX A —ANNEXE A —ALLEGATO A —BIJLAGE A —ANEXO A









ANEXO B —BILAG B —ANHANG B —ΠΑΡΑΡΤΗΜΑ Β —ANNEX B —ANNEXE B —ALLEGATO B —BIJLAGE B —ANEXO B









PRILOGA C

VOŽNJE, ZA KATERE SE NE ZAHTEVAJO EKOTOČKE

1. Občasen prevoz blaga na letališča in z njih pri preusmeritvi poletov.

2. Prevoz prtljage v priklopnikih k potniškim vozilom ter prevoz prtljage na letališča in z njih z vozili vseh vrst.

3. Prevoz poštnih pošiljk.

4. Prevoz poškodovanih vozil ali vozil, potrebnih popravila.

5. Prevoz odpadkov in odplak.

6. Prevoz živalskih trupov za odstranitev.

7. Prevoz čebel in ribje zalege.

8. Prevoz trupel.

9. Prevoz umetniških del za razstavo ali komercialne namene.

10. Občasen prevoz blaga za oglaševanje ali izobraževanje.

11. Prevoz blaga, ki ga opravljajo selitvena podjetja z ustreznim osebjem in opremo.

12. Prevoz opreme, pribora in živali na gledališke, glasbene, filmske, športne ali cirkuške prireditve, razstave ali sejme ali na radijska, filmska ali televizijska snemanja in z njih.

13. Prevoz rezervnih delov za ladje in zrakoplove.

14. Prazna vožnja tovornega vozila, poslanega za zamenjavo vozila, ki se je pokvarilo med tranzitom, in nadaljevanje vožnje nadomestnega vozila z uporabo dovolilnice, izdane za prvo vozilo.

15. Prevoz nujne medicinske pomoči (zlasti ob naravnih nesrečah).

16. Prevoz dragocenosti (npr. dragih kovin) v posebnih vozilih, ki jih spremlja policija ali druga varnostna služba.

▼M3









PRILOGA D







RAZDELITEV EKOTOČK ZA LETA 2000-2003 Država 2000 2001 2002 2003 I 3 789 047 3 688 365 3 401 686 3 076 080 D 3 548 525 3 453 294 3 182 073 2 898 150 A 1 519 487 1 476 911 1 355 433 1 274 152 NL 934 373 909 981 840 560 750 500 GR 455 749 443 800 409 792 366 994 DK 306 414 298 415 275 649 246 115 B 240 765 234 349 216 080 195 793 UK 64 309 62 630 57 852 51 654 S 57 042 55 553 51 315 45 817 F 37 829 36 841 34 031 30 385 LUX 37 829 36 841 34 031 30 385 SF 34 986 34 072 31 473 28 101 E 9 079 8 842 8 167 7 292 IRL 7 566 7 368 6 806 6 077 P 3 026 2 947 2 722 2 431 REZERVA EU 382 105 371 688 342 547 311 605 SKUPAJ 11 428 150 11 121 897 10 250 317 9 321 531

▼M2









PRILOGA E

MERILA ZA PONOVNO RAZDELITEV EKOTOČK

Poseben položaj Grčije in Italije

Iz rezerve Skupnosti, ki znaša 3,34 % skupnega števila ekotočk, se Italiji prednostno dodeli del ekotočk, enakovreden 4 874 enotam, navedenim v Prilogi D, Grčiji pa del, enakovreden 576 enotam, navedenim v Prilogi D.

Nadalje si je treba čim bolj prizadevati, da se pri deležu točk, dodeljenih Grčiji, zadovoljivo upoštevajo grške potrebe.

Vpliv nemške združitve

Poleg tega se Nemčiji iz rezerve Skupnosti dodeli delež ekotočk, enakovreden 6 444 enotam, navedenim v Prilogi D.

Ponovna razdelitev ekotočk, ki jih je vrnila Avstrija

Vse avstrijske ekotočke, vrnjene Komisiji v ponovno razdelitev, se razdelijo državam članicam, ki zaprosijo za dodatne ekotočke, v sorazmerju z uporabo „Rollende Landstraße“ v Avstriji s strani težkih tovornih vozil, registriranih v državah članicah.

Z začetkom veljavnosti Sporazuma med Evropsko skupnostjo in Švicarsko konfederacijo o prevozu blaga in potnikov po železnici in cesti je razdelitev ekotočk, ki jih vrne Avstrija, naslednja:

Od avstrijskih ekotočk, vrnjenih Komisiji v ponovno razdelitev, se Grčiji prednostno dodeli 30 %, Italiji pa prav tako 30 %. Preostale ekotočke, ki jih vrne Avstrija, se razdelijo državam članicam, ki zaprosijo za dodatne ekotočke, v sorazmerju z uporabo „Rollende Landstraße“ v Avstriji s strani težkih tovornih vozil, registriranih v državah članicah.

Število ekotočk, dodeljenih državam članicam, število dejansko uporabljenih ekotočk in povprečne vrednosti NOx za vozila v tranzitu iz držav članic

Preostale ekotočke se razdelijo državam članicam, ki zaprosijo za dodatne ekotočke, v sorazmerju s koeficientom, opredeljenim za vsako državo članico, kakor sledi:

— število ekotočk, ocenjeno za potrebno, na podlagi ekstrapolacije najnovejših statističnih podatkov iz Avstrije,

— pomnoženo z deležem ekotočk, dodeljenih državi članici, ki jih je ta država članica dejansko uporabila v preteklem letu,

— pomnoženo z najnovejšimi povprečnimi vrednostmi NOx za vozila v tranzitu iz države članice kot odstotek ciljne vrednosti za to leto.

▼M1









PRILOGA F

SPLOŠNE TEHNIČNE SPECIFIKACIJE EKOTABLICE

Komunikacijski oddajnik kratkega dosega — vozilo

(Pred)standardi in tehnična poročila, pomembna za DSRC

Izpolnjene morajo biti naslednje zahteve, ki jih izdaja CEN/TC 278 glede komunikacije kratkega dosega med vozili in obcestno infrastrukturo:

(a) prENV278/9/#62 DSRC fizični sloj z uporabo mikrovala pri 5,8 GHz;

(b) prENV278/9/#64 „DSRC sloj podatkovne povezave“;

(c) prENV278/9/#65 „DSRC aplikacijski sloj“.

Preskus tipa

Dobavitelj ekotablice mora predložiti certifikat za preskus tipa za naprave akreditiranega inštituta za preskuse, ki potrjuje upoštevanje vseh mejnih vrednosti, opredeljenih v tekočem I-ETS 300674.

Pogoji delovanja

Ekotablica za samodejni sistem ekotočk mora zagotavljati potrebno funkcionalnost pod naslednjimi pogojih delovanja:

— pogoji okolja; temperatura v okolju od − 25 °C do + 70 °C,

— vremenske razmere: vse možnosti,

— promet: več vrst, premikajoč,

— razpon hitrosti: od „ustavi in pelji“ do 120 km/h.

Navedeni pogoji delovanja so minimalne zahteve pred sprejetjem (pred)standardov, pomembnih za DSRC.

Ekotablica se sme odzivati samo na mikrovalovne signale, specifične za njene aplikacije.

Ekotablica

Identifikacija

Vsaka ekotablica mora imeti edinstveno identifikacijsko številko. Poleg števila števk, potrebnega za razlikovanje, mora ta številka vsebovati tudi kontrolno vsoto za preverjanje neoporečnosti.

Namestitev

Ekotablica je oblikovana za namestitev na vetrobransko steklo tovornjaka ali vlečne enote. Nameščena mora biti tako, da je popolnoma neločljiva od vozila.

Navedba tranzita

Ekotablica mora imeti zmogljivost vnosa navedbe, da je prevoz oproščen plačila ekotočk.

Ta zmogljivost mora biti na ekotablici jasno vidna v kontrolne namene; kot druga možnost mora biti omogočeno, da se ekotablica nastavi na opredeljen začetni položaj. V vseh primerih mora biti zagotovljeno, da se za ovrednotenje v sistemu upošteva samo status ob času vstopa.

Zunanje označevanje

Vsaka ekotablica mora biti ob vizualnem pregledu jasno določljiva. V ta namen je treba navedeno edinstveno identifikacijsko številko neizbrisno nanesti na površino naprave.

Neodstranljiva in neizbrisna označba na ekotablici v obliki pripravljenih nalepk se pritrdi na ekotablico. Ta označba mora prikazovati število ekotočk za posamezno vozilo („5“, „6“, …„16“).

Te posebne nalepke morajo biti take, da jih ni mogoče ponarediti; biti morajo mehansko trdne, odporne proti svetlobi in temperaturi. Prilepljene morajo biti zelo močno in vsak poskus njihove odstranitve mora povzročiti njihovo uničenje.

Neoporečnost

Ohišje mora biti konstruirano tako, da je vsako prikrojevanje notranjih sestavnih delov izključeno in je vsak poseg mogoče pozneje odkriti.

Spomin

Ekotablica mora imeti dovolj spominske zmogljivosti za naslednje podatke:

— identifikacijska številka

— podatki o vozilu — — vrednosti COP

— transakcijski podatki — — identifikacija mejnega prehoda — datum/čas — status deklaracije potovanja — blokirne (črna lista) informacije

— statusni podatki — — prikrojevanje — status baterije — status zadnjega sporočila

Rezerva spomina mora biti vsaj 30 %.









PRILOGA G

ZAHTEVE ZA NAMESTITEV EKOTABLICE

Ekotablica mora biti na notranji strani vetrobranskega stekla znotraj označenega območja (ponazorjeno zgoraj) z naslednjimi dimenzijami:

x = 100 cm

y = 80 cm.

▼M2









PRILOGA H

Avstrijski mejni prehodi, opremljeni z napravo za žigosanje ekokart

Achenkirch

Arnoldstein

Braunau

Brennerpaß

Ehrwald

Hangendenstein

Hörbranz

Kiefersfelden

Musau

Nauders

Neuhaus

Pinswang

Reit im Winkel

Saalbrücke

Scharnitz

Schleching

Sillian

Springen

Suben

Steinpaß

Walserberg

Wegscheid